Document ID: 31996R2484

NEUVOSTON ASETUS (EY) N:o 2484/96,
annettu 20 päivänä joulukuuta 1996,
tiettyihin teollisuus- ja maataloustuotteisiin sovellettavien yhteisen tullitariffin autonomisten tullien väliaikaisesta suspendoimisesta annetun asetuksen (EY) N:o 1255/96 liitteen muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 28 artiklan,
ottaa huomioon komission ehdotuksen,
ottaa huomioon asetuksen (EY) N:o 1255/96 (1),
sekä katsoo, että
on yhteisön edun mukaista suspendoida kokonaan tai osittain yhteisen tullitariffin autonomiset tullit kyseisen asetuksen liitteeseen kuulumattomien tiettyjen uusien tuotteiden osalta,
kyseisen asetuksen liitteessä olevasta luettelosta on poistettava tässä asetuksessa tarkoitetut tuotteet, joiden osalta ei ole enää yhteisön edun mukaista jatkaa yhteisen tullitariffin autonomisten tullien suspendoimista tai joiden tavaran kuvaus on tarpeen muuttaa teknisen kehityksen vuoksi, ja
selkeyden vuoksi on pidettävä uusina tuotteina tuotteita, joiden tavaran kuvaus on tarpeen muuttaa,
ON ANTANUT TÄMÄN ASETUKSEN:
1 artikla
Tämän asetuksen liitteessä I luetellut tuotteet lisätään asetuksen (EY) N:o 1255/96 liitteeseen. Näitä tuotteita koskevat yhteisen tullitariffin autonomiset tullit suspendoidaan kullekin tuotteelle osoitetulla tasolla.
2 artikla
Poistetaan asetuksen (EY) N:o 1255/96 liitteestä tuotteet, joiden koodit luetellaan tämän asetuksen liitteessä II.
3 artikla
Tämä asetus tulee voimaan 1 päivänä tammikuuta 1997.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä joulukuuta 1996.

Labels: 3
1
15
6